葛量洪號滅火輪展覽館

葛量洪號滅火輪展覽館係香港一間以香港海上消防歷史為主題嘅展覽館，喺香港島東區嘅鰂魚涌公園。

簡介
「葛量洪號」滅火輪喺1953年投入服務，2002年退役前，一直係香港消防處滅火輪隊嘅旗艦，曾經參與過無數船舶同沿岸重大火警嘅撲救工作同海上救援任務。「葛量洪號」喺香港黃埔船塢建造，除咗見證香港嘅消防歷史之外，亦充分反映香港五十年代造船業嘅成就。

鑑於「葛量洪號」深具歷史意義，香港歷史博物館將佢列為藏品，並起咗「葛量洪號滅火輪展覽館」，妥善裝置呢艘滅火輪，喺2007年開放畀市民參觀。展覽館面積大概1,200平方米，展出獨特嘅消防文物，並輔以多媒體介紹，增進市民對香港海上救援工作嘅認識。

開放時間
星期一、三至日：上晝10:00至下晝6:00
聖誕前夕同農曆新年除夕：上晝10:00至下晝5:00
星期二、農曆年初一同二休館

入場費
免費入場

葛量洪號滅火輪展覽館

香港消防
鰂魚涌